Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehty pöytäkirja



Virallinen lehti nro L 075 , 23/03/1996 s. 0002 - 0007



Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehty PÖYTÄKIRJA 1 artikla Sopimuksen 2 artiklan mukaisesti myönnetään kolmeksi vuodeksi 21 päivästä toukokuuta 1995 lisenssit, jotka oikeuttavat samanaikaiseen kalastustoimintaan Madagaskarin kalastusvyöhykkeellä, 42:lle nuottaa käyttävälle tonnikalan pakastusalukselle ja 16:lle pintasiima-alukselle. Lisäksi yhteisön pyynnöstä muihin luokkiin kuuluville kalastusaluksille voidaan myöntää tiettyjä oikeuksia sopimuksen 9 artiklassa tarkoitetun sekakomission määrittämin edellytyksin. 2 artikla Sopimuksen 7 artiklassa tarkoitettu kiinteämääräinen taloudellinen korvaus on pöytäkirjan voimassaoloaikana 1 350 000 ecua, joka maksetaan kolmessa yhtä suuressa vuotuisessa erässä. Tämä summa kattaa 9 000 tonnin vuotuisen tonnikalasaaliin Madagaskarin vesillä; jos yhteisön alusten Madagaskarin kalastusyöhykkeellä saamien tonnikalasaaliiden määrä on suurempi kuin tämä määrä, edellä tarkoitettua summaa nostetaan suhteellisesti. 3 artikla 1. Edellä 1 artiklassa tarkoitettuna aikana yhteisö osallistuu lisäksi 375 000 eculla sellaisen Madagaskarin tieteellisen ohjelman rahoitukseen, jonka tarkoituksena on lisätä Madagaskarin ympärillä olevan Intian valtameren alueella kehittyvien laajasti vaeltavien lajien tuntemusta. Tällä summalla voidaan erityisesti Madagaskarin hallituksen pyynnöstä kattaa mainitun tuntemuksen lisäämiseen sekä kalavarojen hoidon parantamiseen tarkoitettujen kansainvälisten kokousten kustannukset. 2. Madagaskarin toimivaltaiset viranomaiset toimittavat komissiolle lyhyen kertomuksen näiden varojen käytöstä. 3. Yhteisön tuki tieteelliseen ohjelmaan maksetaan Madagaskarin viranomaisten osoittamalle tilille. 4 artikla 1. Sopimuspuolet ovat yhtä mieltä siitä, että merikalastusalalla työskentelevien henkilöiden pätevyyden ja osaamisen kehittäminen on olennaisen tärkeää sopimuspuolten välisen yhteistyön onnistumisen kannalta. Tässä tarkoituksessa yhteisö helpottaa Madagaskarin kansalaisten pääsyä jäsenvaltioissaan sijaitseviin laitoksiin ja myöntää tätä tarkoitusta varten enintään viisivuotisia tutkimus- ja harjoitteluapurahoja eri tieteellisiin, teknisiin ja taloudellisiin oppiaineisiin ja Madagaskarin hallituksen tarvittavaksi katsomaan kala- ja vesiviljelyalan kehittämiseen liittyvään toimintaan. Näiden apurahojen kokonaiskustannukset voivat olla enintään 450 000 ecua. Näitä apurahoja voidaan käyttää myös kaikissa muissa valtioissa, joiden kanssa yhteisö on tehnyt yhteistyösopimuksen. 2. Edellä 1 kohdassa tarkoitettu summa maksetaan sitä mukaa kuin sitä käytetään. 5 artikla Jos yhteisö jättää täyttämättä jonkin tämän pöytäkirjan 2 ja 3 artiklassa määrätyistä maksuistaan, kalastussopimuksen soveltaminen voidaan keskeyttää. 6 artikla Kumotaan Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyn sopimuksen liite ja korvataan se tämän pöytäkirjan liitteellä. 7 artikla Tämä pöytäkirja tulee voimaan päivänä, jona se allekirjoitetaan. Sitä sovelletaan 21 päivästä toukokuuta 1995. LIITE YHTEISÖN ALUSTEN KALASTUSTA MADAGASKARIN KALASTUSVYÖHYKKEELLÄ KOSKEVAT EDELLYTYKSET 1. Lisenssien hakeminen ja myöntäminen Yhteisön alukset Madagaskarin vesillä kalastamaan oikeuttavien lisenssien hakemis- ja myöntämismenettely on seuraava: a) Euroopan yhteisöjen komissio esittää Madagaskarilla olevan edustajansa välityksellä Madagaskarin viranomaisille hakemuksen jokaisesta aluksesta, jolla laivanvarustaja haluaa harjoittaa tämän sopimuksen mukaista kalastustoimintaa, vähintään kaksikymmentä päivää ennen voimassaolokauden toivottua alkamispäivää. Hakemus on tehtävä Madagaskarin tätä tarkoitusta varten laatimalla lomakkeella, jonka malli on lisäyksessä 1; siihen on liitettävä todistus siitä, että laivanvarustaja on maksanut ennakkomaksun, b) lisenssi myönnetään aluskohtaisesti eikä se ole siirrettävissä. Aluskohtainen lisenssi voidaan Euroopan yhteisöjen komission pyynnöstä todistettavan ylivoimisen esteen sattuessa korvata sellaiselle toiselle alukselle myönnettävällä lisenssillä, jolla aluksella on samat ominaisuudet kuin edellisellä aluksella. Edellisen aluksen varustajan on palautettava peruttu lisenssi Madagaskarin merikalastuksesta vastaavaan ministeriöön Euroopan yhteisöjen Madagaskarin edustuston välityksellä. Uudesta lisenssistä on käytävä ilmi - myöntämispäivä, - se, että uudella lisenssillä kumotaan ja korvataan edelliselle alukselle myönnetty lisenssi. Mitään sopimuksen 5 artiklassa määrättyä maksua ei tarvitse maksaa jäljellä olevalta voimassaoloajalta, c) Madagaskarin viranomaiset lisenssin toimittavat Euroopan yhteisöjen Madagaskarin edustajalle, d) lisenssi on säilytettävä aluksella koko ajan; kun Madagaskarin viranomaiset ovat saaneet Euroopan yhteisön komission niille osoittaman ilmoituksen ennakkomaksun maksamisesta, alus lisätään kuitenkin luetteloon kalastukseen oikeutetuista aluksista, joka lähetetään Madagaskarin kalastuksen valvonnasta vastaaville viranomaisille. Lisenssin alkuperäiskappaletta odotettaessa voidaan telekopiolaitteella toimittaa jäljennös myönnetystä lisenssistä; tämä jäljennös on säilytettävä aluksella, e) tonnikala-alusten varustajilla on oltava huolitsija edustajanaan Madagaskarilla, f) Madagaskarin viranomaiset toimittavat ennen pöytäkirjan voimaantuloa kaikki ennakkomaksujen maksamisessa käytettäviin pankkitileihin liittyvät tiedot. 2. Lisenssien voimassaoloaika ja maksaminen a) Lisenssit ovat voimassa yhden vuoden. Ne voidaan uusia. b) Ennakkomaksu on 20 ecua Madagaskarin lainkäyttövaltaan kuuluvilla vesillä pyydettyä tonnia kohti. Lisenssit myönnetään kunkin nuottaa käyttävän tonnikala-aluksen osalta 1 500 ecun ja kunkin pintasiima-aluksen osalta 500 ecun suuruista vuotuista ennakkomaksua vastaan, joka maksetaan Madagaskarin valtiovarainministeriöön. c) Euroopan yhteisöjen komissio vahvistaa kunkin kalenterivuoden lopussa laivanvarustajien laatimien ja pyyntitietojen vahvistamisesta vastaavien tieteellisten laitosten, kuten ORSTOM:n, IEO:n (Espanjan valtameritutkimuslaitos) ja USTA:n (Antsirananan tonnikalan tilastoyksikkö) vahvistamien saalisilmoitusten perusteella markkinointivuodelta suoritettavien maksujen lopullisen tilityksen. Tilitys toimitetaan samanaikaisesti Madagaskarin merikalastusviranomaisille ja laivanvarustajille. Laivanvarustajien on maksettava mahdolliset lisämaksut Madagaskarin kalastusviranomaisille 30 päivän kuluessa lopullisesta tilityksestä tiedon saatuaan. Jos lopullisessa tilityksessä vahvistettu summa on kuitenkin pienempi kuin edellä tarkoitettu ennakko, erotusta ei palauteta laivanvarustajille. 3. Saalisilmoitukset a) Alusten, joilla on lupa kalastaa Madagaskarin kalastusvyöhykkeellä sopimuksen mukaisesti, on toimitettava saalisilmoitukset merikalastuksesta vastaaville viranomaisille sekä jäljennös ilmoituksesta Euroopan yhteisöjen komission Madagaskarin edustustolle seuraavaa menettelyä noudattaen: Nuottaa käyttävien tonnikala-alusten ja pintasiima-alusten on pidettävä lisäyksessä 2 olevan mallin mukaista kalastuspäiväkirjaa jokaisesta kalastusjaksosta Madagaskarin kalstusvyöhykkeellä. Lomake on lähettävä toimivaltaisille viranomaisille 45 päivän kuluessa kalastuskauden päättymisestä Madagaskarin kalastusvyöhykkeellä. Nämä lomakkeet on täytettävä selkeästi ja aluksen päällikön on allekirjoitettava ne. b) Jos näitä määräyksiä ei noudateta, Madagaskarin viranomaisilla on oikeus peruuttaa määräyksiä rikkovan aluksen lisenssi siihen asti, kun vaadittu muodollisuus on täytetty. Tästä on viipymättä ilmoitettava Euroopan yhteisöjen komission Madagaskarin edustustolle. 4. Radiolla tehtävät ilmoitukset Päällikön on ilmoitettava vähintään kaksikymmentäneljä tuntia aikaisemmin Antsirananan rannikkoradioasemalle radiolla, teleksillä tai telekopiolla aikomuksestaan mennä aluksellaan Madagaskarin kalastusvyöhykkeelle. Taajuus sekä teleksi- ja telekopionumerot ilmoitetaan lisenssissä. 5. Tarkkailijat Madagaskarin viranomaisten pyynnöstä tonnikala-alusten on otettava alukselle tarkkailija, jolle on järjestettävä samat olosuhteet kuin aluksen päällystölle. Madagaskarin viranomaiset vahvistavat tarkkailijan aluksellaoloajan; tämä aika ei kuitenkaan yleensä saa kestää kauemmin kuin tarkkailijan tehtävien suorittaminen edellyttää. Laivanvarustaja tai tämän huolitsija ja Madagaskarin viranomaiset sopivat yhdessä tarkkailijan alukselle ottamista koskevista edellytyksistä. Laivanvarustaja maksaa Madagaskarin hallitukselle huolitsijan välityksellä 10 ecun suuruisen maksun jokaista takkailijan tonnikala-aluksella viettämää päivää kohti. Jos tonnikala-alus, jolla on madagaskarilainen tarkkailija, poistuu Madagaskarin kalastusvyöhykkeeltä, sen on omalla kustannuksellaan toteutettava kaikki toimenpiteet sen varmistamiseksi, että tarkkailija pääsee palaamaan Madagaskarille mahdollisiman pian. 6. Merimiesten miehistöön ottaminen Nuottaa käyttävien tonnikala-alusten osalta vähintään kaksi madagaskarilaista merimiestä on otettava palvelukseen koko kalastusvuoden ajaksi. Jos näitä merimiehiä ei oteta miehistöön, laivanvarustajan on maksettava kokonaisuudessaan palvelukseen ottamatta jätetyn (jätettyjen) merimiehen (merimiesten) palkkaa vastaava summa; tämä summa käytetään Madagaskarin kalastajien koulutukseen ja se on maksettava tilille, jonka numero toimitetaan huolitsijalle. Huolitsijat ja kyseiset merimiehet tekevät palvelussopimukset keskenään. 7. Kalastusvyöhykkeet Kalastusvyöhykkeet, joille yhteisön alukset pääsevät, ovat koko se alue, joka on kahden meripeninkulman päässä rannikosta Madagaskarin hallintoon kuuluvan alueen sisäpuolella. Jos Madagaskarin viranomaiset päättävät ottaa käyttöön kokeellisia välineitä kalan kokoamiseen, he ilmoittavat asiasta Euroopan yhteisöjen komissiolle sekä kyseisten alusten edustajille ja tarkentavat näiden alueiden tarkan maantieteellisen sijainnin. Kolmannestakymmenennestä tätä ilmoitusta seuraavasta päivästä alkaen on kiellettyä tulla lähemmäs kuin 1,5 meripeninkulman etäisyydelle näistä välineistä. Myös tällaisten välineiden käytöstä poistamisesta on ilmoitettava samoille osapuolille välittömästi. 8. Satamalaitteiden käyttö Madagaskarin viranomaiset päättävät sopimuksen käyttäjien kanssa satamalaitteiden käytön edellytyksistä. 9. Kalastukseen liittyvät tarkastukset ja valvonta Alusten, joilla on lisenssi, on sallitava kalastukseen liittyvistä tarkastuksista ja valvonnasta vastavien Madagaskarin viranomaisten tulo aluksille ja helpotettava tarkastusten sujumista. 10. Jälleenlaivaus Jos kalaa jälleenlaivataan, nuottaa käyttävien tonnikalan pakastusalusten on luovutettava Madagaskarin kalastuksesta vastaavien viranomaisten osoittamalle yhdistykselle tai laitokselle kalat, joita ne eivät itse pidä. 11. Palvelujen tarjoaminen Yhteisön laivanvarustajien, jotka toimivat Madagaskarin kalstusalueella, on pyrittävä käyttämään yksinomaan Madagaskarissa tarjottuja palveluja (vedenalaiset puhdistukset, huolto, polttoainetäydennykset, lähetykset jne.). Lisäys 1 >KAAVION ALKU> LISENSSIHAKEMUSLOMAKE 1. Uusi hakemus tai uusittu hakemus: 2. Aluksen nimi ja lippuvaltio: 3. Voimassaoloaika: (päivästä) (päivään) 4. Laivanvarustajan nimi: 5. Laivanvarustajan osoite: 6. Rahtaajan nimi ja osoite, jos eri kuin 4 ja 5 kohdassa: 7. Madagaskarilla olevan virallisen edustajan nimi ja osoite: 8. Aluksen päällikön nimi: 9. Alustyyppi: 10. Rekisteröintinumero: 11. Aluksen ulkoiset tunnukset: 12. Rekisteröintisatama ja -maa: 13. Aluksen suurin kokonaispituus ja -leveys: 14. Aluksen brutto- ja nettovetoisuus: 15. Pääkoneen merkki ja teho: 16. Jäädytyskapasiteetti (t/vrk): 17. Kalaruumien tilavuus (m³): 18. Radiokutsutunnus: 19. Muut viestintälaitteet (teleksi, telekopiolaite): 20. Muut kalastuksen apuvälineet: 21. Miehistön vahvuus kansallisuuksittain: 22. Kalastuslisenssin numero (uusinnan osalta lisenssi liitettävä): Allekirjoittanut ................................................ vakuuttaa, että edellä annetut tiedot ovat todenmukaiset, ja sitoutuu noudattamaan niitä. Laivanvarustajan leima ja allekirjoitus Päivämäärä >KAAVION LOOPU> Lisäys 2 >VIITTAUS FILMIIN>